*Tämä artikkeli käsittelee vuonna 2006 perustettua jalkapalloseuraa. Oulun Palloseura on myös vuonna 1925 perustettu palloiluseura.*

**Oulun Palloseura** eli **OPS** on oululainen jalkapalloseura, jonka edustusjoukkue pelaa kaudella 2024 Kakkosessa.

Seuran toiminta alkoi vuonna 2006, kun se sai Suomen Palloliitolta luvan pelata FC Dreeverien paikalla Kakkosen C-lohkossa. Seuran taustalla toimiva yhtiö on Oulun Palloseura-jalkapallo ry. Nykyinen OPS itse katsoo olevansa sama seura kuin vuonna 1925 perustettu Oulun Palloseura. Se esimerkiksi laskee itsensä kaksinkertaiseksi Suomen mestariksi vuosilta 1979 ja 1980. Seura on saanut Oulun Palloseura ry:ltä luvan käyttää kilpailutoiminnassa nimeä OPS (Oulun Palloseura) kaudesta 2011 alkaen. oulun palliseura ei osaa pelata jalkapalloa yhtään.

Historia
--------

Oulun paikallisottelu OPS – AC Oulu toukokuussa 2013. OPS pelaa sinisessä asussa.
Oulun Palloseura - jalkapallo ry perustettiin vuonna 2006.*lähde?* Saman vuoden tammikuussa seura sai Suomen Palloliitolta luvan pelata FC Dreeverien paikalla Kakkosen C-lohkossa. Kaudesta 2008 alkaen sarjapaikan haltija oli seuran manageri Miika Juntusen perustama Oulun jalkapallon tuki ry. Kaudella 2009 OPS-jp voitti Kakkosen C-lohkon ja nousi Ykköseen.

Seura pelasi neljä kautta eli vuodet 2010-2013 toiseksi korkeimmalla sarjatasolla eli Ykkösessä. Parhaat menestyksen seura saavutti kaudella 2011, jolloin seura sijoittui toiseksi. 

Neljännellä Ykkösen kaudella 2013 joukkue sijoittui Ykkösessä yhdeksänneksi ja putosi Kakkoseen. Samalla kaudella Palloliitto tutki Miika Juntusen toimia, kun tämä oli tarjonnut 300 euroa pelaajaa kohden "kannustinrahaa" AC Kajaanin pelaajille Jippo-ottelun alla. Tarkoituksena oli OPS:n säilyminen Ykkösessä. Juntunen tuomittiin tammikuussa 2014 pitkään toimitsijakieltoon, mutta kurinpitolautakunnan mukaan rahaa ei liikkunut osapuolten välillä.

OPS purki serbialaispelaajien Ivica Milutinovićin ja Vladimir Nikitovićin sopimukset yksipuolisesti syksyllä 2015. Pelaajat myös väittivät Juntusen pakottaneen heidät pelaamaan loukkaantuneina, ja he nostivat OPS:aa vastaan kanteen. Asiassa päädyttiin sovintoon, joka maksoi OPS:lle yli 12 000 euroa.

Kesäkuussa 2016 Oulun käräjäoikeus antoi tuomion, jossa se katsoi Oulun Palloseura ry:n purkaneen kahden pelaajan työsopimukset perusteettomasti ja määräsi maksamaan Adson Alves Da Silvalle ja Vinicius Frassonille korvauksia ja oikeudenkäyntikuluja 46 871 euroa. Tapaus juonsi juurensa maaliskuuhun 2014, jolloin Da Silva ja Frasson liittyivät OPS:n pelaajiksi, mutta 7. huhtikuuta OPS ilmoitti pelaajille, että seura on päättänyt olla solmimatta sopimusta kaudelle 2014. Seura valitti asiasta hovioikeuteen, mutta Rovaniemen hovioikeus antoi joulukuussa 2017 tuomion, joka hylkäsi seuran vaatimuksen irtisanomiskorvausten alentamisesta ja velvoitti maksamaan Da Silvalle ja Frassonille oikeudenkäyntikulut hovioikeudessa.

Kaudella 2016 OPS hävisi Ykkösen nousukarsinnoissa FC Hongalle. Seuralle kuitenkin myönnettiin Ykkösen seuraavalle kaudelle lisenssi, kun sille vapautui konkurssiin ajautuneen PK-35 Vantaan sarjapaikka. OPS sijoittui sarjassa kahdeksanneksi ja säilytti viimeisenä joukkueena sarjapaikkansa.

Palloliitto ei myöntänyt OPS:lle lisenssiä Ykkösen kaudelle 2018. Syynä olivat taloudelliset ja oikeudelliset perusteet. Lisenssikomitean puheenjohtajan Petri Salmisen mukaan OPS:n maksuselvityksissä oli epäselvyyksiä vielä 15. marraskuuta asetettuun takarajaan mennessä. Velat olivat peräisin henkilökunnalle ja lääkinnästä ja turvallisuudesta vastaaville tahoille maksamatta jätetyistä palkoista sekä muista maksuista. Oikeudelliset kriteerit lisenssin epäämiselle täyttyivät, kun OPS toimitti lisenssiyksikölle allekirjoitetun vahvistuksen, jossa seura korosti, ettei sillä ole kyseisiä maksuvelvotteita. Myöhemmin Palloliiton tietoon kuitenkin tuli, että OPS:llä edelleen on hoitamattomia maksuja. OPS teki päätöksestä Urheilun oikeusturvalautakuntaan valituksen, joka kuitenkin hylättiin. OPS ilmoitti Palloliitolle, ettei se ota Kakkosen sarjapaikkaa vastaan, joten seuran korkein mahdollinen sarjataso kaudella 2018 on Kolmonen. OPS:n mukaan lisenssin epääminen tarkoittaa käytännössä seuran toiminnan päättymistä. 9. toukokuuta 2018 Palloliitto määräsi rangaistus-, lisenssi- ja kilpailumääräysten rikkomisen vuoksi OPS:lle 2 000 euron sakon ja Miika Juntuselle 12 kuukauden toimitsijakiellon.

Kaudeksi 2021 OPS:n edustusjoukkue sai Suomen Palloliitolta lisenssin Kolmoseen. OPS voitti pohjoislohkon alkusarjan mutta jäi jatkosarjassa toiseksi Kajaanin Hakan noustessa Kakkoseen kuuden pisteen erolla.

Muut joukkueet
--------------

Vuonna 2013 perustettu OPS Akatemia pelasi kaudella 2017 Kolmosessa Pohjois-Suomen aluesarjassa. Joukkueen tarkoituksena on tarjota mukava harrastus hyvissä olosuhteissa, kehittää nuoria pelaajia ja tarjota edustusjoukkueessa vähälle peliajalle jääville pelaajille peliaikaa.

Tilastot
--------

### Sarjasijoitukset

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
| **2006** | Kakkonen (C-lohko) | **11.** | 26 | 8 | 5 | 13 | 40–42 | 29 |
| **2007** | Kakkonen (C-lohko) | **2.** | 26 | 17 | 4 | 5 | 55–28 | 55 |
| **2008** | Kakkonen (C-lohko) | **3.** | 26 | 14 | 5 | 7 | 45–34 | 47 |
| **2009** | Kakkonen (C-lohko) | **1.** | 26 | 21 | 3 | 2 | 68–25 | 66 |
| **2010** | Ykkönen | **5.** | 26 | 11 | 7 | 8 | 35–29 | 40 |
| **2011** | Ykkönen | **2.** | 24 | 15 | 4 | 5 | 46–26 | 49 |
| **2012** | Ykkönen | **5.** | 27 | 10 | 8 | 9 | 34–35 | 38 |
| **2013** | Ykkönen | **9.** | 27 | 7 | 7 | 13 | 40–50 | 28 |
| **2014** | Kakkonen (pohjoislohko) | **5.** | 27 | 12 | 6 | 9 | 44–37 | 42 |
| **2015** | Kakkonen (pohjoislohko) | **4.** | 27 | 12 | 3 | 12 | 40–45 | 39 |
| **2016** | Kakkonen (C-lohko) | **1.** | 22 | 15 | 3 | 4 | 70–31 | 48 |
| **2017** | Ykkönen | **8.** | 27 | 7 | 5 | 15 | 35–60 | 26 |
| **2021** | Kolmonen (pohjoinen) | **2.** | 19 | 11 | 6 | 2 | 48–18 | 39 |
| **2022** | Kolmonen (pohjoinen) | **3.** | 18 | 11 | 3 | 4 | 62–22 | 36 |
| 2023
 | Kolmonen (pohjoinen) | 2. | 18 | 10 | 4 | 4 | 29-20 | 34 |

Lähteet
-------

1. ↑  OPS Suomen Palloliitto.  Arkistoitu 31.8.2017. Viitattu 31.8.2017.
2. ↑
3. ↑  Miesten ja Naisten Kakkosen lohkojaot vahvistettu *Palloliitto.fi*. Viitattu 21.3.2024.
4. ↑  Yhteystiedot Oulun Palloseura-jalkapallo ry. Viitattu 12.7.2017.
5. ↑  OPS:n historia Oulun Palloseura-jalkapallo ry. Viitattu 22.7.2016.
6. ↑  Jalkapallokirjat 2006-2011.
7. ↑  Wilenius, Hannu: Kuu saa jäädä taivaalle *Kaleva.fi*.  2.2.2006. Kaleva. Viitattu 3.2.2018.
8. 1 2  Pietarinen, Heikki: Finland - List of League Second Level Tables The Rec.Sport.Soccer Statistics Foundation. Viitattu 13.12.2017. (englanniksi)
9. ↑  Rahan tarjoaminen toi toimitsijakieltoa OPS:n managerille  24.1.2014. Keskisuomalainen. Viitattu 13.12.2017.
10. ↑  KRP seuraa Palloliiton OPS-tutkintaa lahjuksista  10.10.2013. Helsingin Sanomat. Viitattu 13.12.2017.
11. 1 2  Virtanen, Ari: Oululainen jalkapalloseura OPS hävisi valituksensa hovioikeudessa – brasilialaispelaajien potkuista tuomittuja korvauksia ei alennettu  5.12.2017. Helsingin Sanomat. Viitattu 13.12.2017.
12. ↑  Pajala, Mikko: KPV esitti vuoden odottamattomimman valmentajauutisen: uusi päävalmentaja on jalkapallokenttien kulttihahmo Miika Juntunen *Helsingin Sanomat*.  3.8.2020. Viitattu 3.8.2020.
13. ↑  OPS ja AC Oulu saivat lisenssit Ykköseen  4.1.2017. Kaleva. Viitattu 5.1.2017.
14. ↑  Suopuro, Micke: OPS:n Juntunen järkyttyi lisenssipäätöksestä – seura aikoo tehdä valituksen: "Ei tässä ole mitään järkeä" *Yle.fi*.  10.1.2018. Yle Urheilu. Viitattu 10.1.2018.
15. 1 2  OPS:n valitus Ykkösen sarjapaikasta ei mennyt läpi – seuran tulevaisuus hämärän peitossa *Kaleva.fi*.  1.3.2018. Kaleva. Viitattu 1.3.2018.
16. ↑  FC Vaajakoski Miesten Kakkoseen kaudelle 2018 *Palloliitto.fi*.  17.1.2018. Suomen Palloliitto. Viitattu 17.1.2018.
17. ↑  Kurinpitopäätökset *Palloliitto.fi*. Suomen Palloliitto.  Arkistoitu 18.5.2018. Viitattu 18.5.2018.
18. ↑  OPS:lle sarjapaikka Kolmoseen *Ops.fi*. Viitattu 3.8.2021.
19. 1 2  2021 jalkapallo pohjoinen - Miesten Kolmonen Suomen Palloliitto.  Arkistoitu 13.2.2022. Viitattu 13.2.2022.
20. ↑  Akatemia Oulun Palloseura-jalkapallo ry. Viitattu 11.7.2017.
21. ↑  Ykkönen: Tilastot Suomen Palloliitto.  Arkistoitu 20.11.2017. Viitattu 22.10.2017.
22. ↑  Miesten Kolmonen 2022 *Tulospalvelu.palloliitto.fi*. Suomen Palloliitto. Viitattu 29.1.2023.
23. ↑  Tulospalvelu *tulospalvelu.palloliitto.fi*. Viitattu 21.3.2024.

Aiheesta muualla
----------------

* OPS:n virallinen sivusto

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kakkonen |
| --- |
|  |
| Joukkueet (2024) | 

|  |  |
| --- | --- |
| Lohko A | 
* Atlantis FC
* FC Futura
* FC Kiffen
* GrIFK
* JäPS
* Lahden Reipas
* MyPa
* NJS
* PEPO
* PPJ

 |
|  |
| Lohko B | 
* EBK
* Inter/2
* HJS
* Ilves/2
* Ilves-Kissat
* Pallo-Iirot
* SexyPöxyt
* TamU
* TPV
* VJS

 |
|  |
| Lohko C | 
* GBK
* Kraft
* Hercules
* JPS
* KuPS Akatemia
* Kuopion Elo
* OPS
* OTP
* SJK Akatemia/2
* TP-47

 |

 |

 |